نوازشریف سعودي عرب ته د پوځیانو لیږلو وعده وو نه کړه
ددفاع وزیر خواجه اصف د پارلیمنټ مشترکه غونډې ته وویل چې سعودي عرب پاکستان نه زمیني، هوائي او د سمندري ځواکونو د کومک غوښتنه کړه ده. نواز شریف خپل تقریر داسې څه څرگندونې وو نه کړي چې گني هیواد يي د سعودي عرب دغه فرمائش منلو ته تیار دی
یمن کې د صورتحال او سعودي عرب لخوا د عسکري کومک په اړه د تگ لارې په خپله وینا کې وزیراعظم نوازشریف سعودي ته د پوځ لیږلو لوظ وو نه کړو خو وې ویل سعودي حکومت سره يي سفارتي رابطې زیاتې کړې دي. د گل یا دوشنبې په ماښام په ټیلې وژن مختصره وینا کې نواز شریف ویل سعودي عرب سره تعلقات د پاکستان د خارجي تگ لارې اهمه برخه ده او د سعودي عرب په خپلواکۍ برید به د پاکستان لخوا سخت ردعمل راوپاروي. یمن کې د صورتحال په هکله نواز شریف وویل پاکستان گڼي چې د کړکیچ د حل دپاره ضروري ده چې د هیواد صدر عبد ربو منصور حادي په خپله چوکۍ پرځائې کړی شي. هوثي پاڅون په ترڅ کې ښاغلی حادي د هیواد نه وتلی دی. نواز شریف وویل تیره هفته د پاکستان په سفر راغلي د ایران خارجه وزیر جواد ظریف ته يي ویلي د هوثي وسله والو بغاوت یو خطرناک مثال دی. نواز شریف وویل د ایراني خارجه وزیر نه يي غوښتنه وکړه چې هوثي باغیان خبرو اترو ته مائله کولو دپاره دې ایران خپل اثروسوخ استعمال کړي. تیره هفته د پاکستان پارلیمنټ د یمن صورتحال په نتیجه کې سعودي عرب ته د پاکستاني عسکرو لیږلو مخالفت وکړو. ددفاع وزیر خواجه اصف د پارلیمنټ مشترکه غونډې ته وویل چې سعودي عرب پاکستان نه زمیني، هوائي او د سمندري ځواکونو د کومک غوښتنه کړه ده. نواز شریف خپل تقریر داسې څه څرگندونې وو نه کړي چې گني هیواد يي د سعودي عرب دغه فرمائش منلو ته تیار دی. د پاکستان په دریز د متحده عرب اماراتو لخوا سخت ردعمل څرگند کړی شوی دی او د یو ای ايي خارجه وزیر ویلي پاکستان به يي قیمت ادا کوي. نواز شریف وویل د پاکستان په فیصله چې کوم ردعمل ښودلی شوی دی ددې ځواب به نه ورکوي.